Likumprojekts

**Grozījumi Nacionālo bruņoto spēku likumā**

Izdarīt Nacionālo bruņoto spēku likumā (Latvijas Republikas Saeimas un Ministru Kabineta Ziņotājs, 1999, 24. nr.; 2001, 21. nr.; 2002, 3. nr.; 2004, 2., 8. nr.; 2005, 7., 10. nr.; 2006, 24. nr.; 2008, 3. nr.; 2009, 2. nr.; Latvijas Vēstnesis, 2010, 51., 205. nr.; 2014, 114. nr.) šādus grozījumus:

1.  4. pantā:

papildināt pantu ar otro daļu šādā redakcijā:

"(2) Nacionālos bruņotos spēkus izvieto militārajos objektos. Militārais objekts ir Aizsardzības ministrijas valdījumā vai turējumā esošs vai citas fiziskas vai juridiskas personas īpašumā, valdījumā vai turējumā esošs  nekustamais īpašums vai tā daļa, kas nodota lietošanā Nacionālajiem bruņotajiem spēkiem, lai pildītu šā likuma 6. pantā noteiktos uzdevumus.";

uzskatīt līdzšinējo panta tekstu par pirmo daļu.

2.  6.1 pantā:

papildināt pirmās daļas 3. punktu pēc vārda "priekšmetus" ar vārdiem "un veic spridzināšanas darbus";

papildināt pirmās daļas 6. punktu pēc vārda "karavīrus" ar vārdiem "un sniedz atbalstu jaunatnes izglītošanai valsts aizsardzības jomā";

izteikt otrās daļas 3. punkta "c" apakšpunktu šādā redakcijā:

"c) pavada kolonnas un apsargā militārās kravas, regulē Nacionālo bruņoto spēku transportlīdzekļu kustību un veic tās kontroli (satiksmes uzraudzību), regulē citu transportlīdzekļu kustību un veic tās kontroli (satiksmes uzraudzību) Aizsardzības ministrijas valdījumā esošajos objektos, apsargājamos objektos un militāro pasākumu norises vietās, kā arī veic transportlīdzekļu kustības kontroli (satiksmes uzraudzību) pavadāmo kolonnu, Nacionālo bruņoto spēku transportlīdzekļu un apsargājamo militāro kravu pārvietošanās maršrutos un to šā likuma 6.1panta otrajā daļā noteikto personu uzturēšanās vietās, kuru aizsardzību (apsardzi) veic Militārā policija,";

papildināt trešo daļu ar 5. punktu šādā redakcijā:

"5) Rekrutēšanas un jaunsardzes centram – jaunsargu interešu izglītības programmas īstenošanā.";

papildināt pantu ar ceturto daļu šādā redakcijā:

"(4) Militārās policijas amatpersonām, pildot dienesta pienākumus, atbilstoši kompetencei ir tiesības Aizsardzības ministrijas valdījumā esošajos objektos, apsargājamos objektos un militāro pasākumu norises vietās, ja pastāv pamatotas aizdomas, ka persona ir izdarījusi likumpārkāpumu, normatīvajos aktos noteiktajā kārtībā pārbaudīt personu, lai konstatētu, vai viņa ir lietojusi alkoholu, narkotiskās, psihotropās vai toksiskās vielas."

3. Izslēgt 14. panta otrās daļas 5. punktā vārdus "un apstiprina to nolikumus".

4. Papildināt III nodaļu ar 16.1 pantu šādā redakcijā:

"**16.1 pants.** **Nacionālo bruņoto spēku vienību nolikumi**

Nacionālo bruņoto spēku komandieris apstiprina Nacionālo bruņoto spēku regulāro spēku nolikumus. Nacionālo bruņoto spēku regulāro spēku vienību komandieri apstiprina pakļauto vienību nolikumus. Latvijas Nacionālās aizsardzības akadēmijas satversmi apstiprina saskaņā ar Augstskolu likumu."

5. Papildināt 17. panta piekto daļu pēc vārda "iznīcināšanā" ar vārdiem "vai spridzināšanas darbu veikšanā".

6. Izslēgt 18. panta ceturto daļu.

Aizsardzības ministrs

Raimonds Vējonis